text: Røver kom i klemme i dør
  11 november 2010 kl. 08.10
  En mand på mellem 30 og 40 år iført mørkegrøn elefanthue forsøgte kort tid før lukketid i aftes at begå røveri mod jem & fix i Billund.
  Han var udstyret med store tasker til sit bytte og en pistollignende genstand.
  Personalet i forretningen opdagede manden uden for forretningen og fik smækket indgangsdøren i. Han kom i klemme i døren, og legetøjspistolen blev knust.
  Manden stak af, da han var kommet fri af døren.
  Han var iført sort jakke og gule arbejdsbukser.
  Den uheldige røver talte jysk.
  